Rikunarita-ORG/Wikinium huggingface dataset:
# इटली

| इटैलियन रिपब्लिक  |
| --- |
|
झंडा

राजचीन्हा

 |
|  इटली के लोकेशन (गहिरा हरियर)– यूरोप (हल्का हरियर & गहिरा सलेटी) में – यूरोपियन युनियन (हल्का हरियर) में  –  [संकेत] |
| राजधानी आ सभसे बड़ शहर | रोम ﻿ / ﻿ |
| ऑफिशियल भाषा | इटैलियनa |
| लोग कहाला | इटैलियन |
| रकबा |
| • कुल | 301,338 किमी2 (116,347 वर्ग मील) (71वाँ) |
| • जल (%) | 2.4 |
| जनसंख्या |
| • 2016 अनुमान | 60,589,445  (23वाँ) |
| • Density | 201.3/किमी2 (521.4/वर्ग मील) (63rd) |
| जीडीपी (पीपीपी) | 2016 अनुमान |
| • कुल | $2.233 trillion  (12वाँ) |
| • प्रति ब्यक्ति | $39,145 (32वाँ) |
| जीडीपी (नॉमिनल) | 2018 अनुमान |
| • कुल | 2.181 trillion (8वाँ) |
| • Per capita | $35,913 (27वाँ) |
| गिनी (2016) | 33.1 medium |
| एचडीआइ (2015) |  0.887 very high · 26th |
| करेंसी | Euro (€)b (EUR) |
| टाइम जोन | CET (यूटीसी+1) |
| • गर्मीं में (डीएसटी) | CEST (यूटीसी+2) |
| तारीख प्रारूप | dd/mm/yyyy (AD) |
| ड्राइविंग | right |
| कालिंग कोड | +39c |
| इंटरनेट टीएलडी | .itd |

**इटली** (अंग्रेजी: Italy) यूरोप में एगो देस बाटे। एकर राजधानी रोम हवे। भूमध्य सागर के बीचोबीच मौजूद ई देस, मुख्य रूप से प्रायदीप हवे आ एकर जमीनी बाडर फ्रांस, स्विट्जरलैंड, ऑस्ट्रिया, स्लोवेनिया, सैन मरीनो, आ वेटिकन सिटी के साथे बाद। इटली के बिस्तार लगभग 301,338 किमी2 (116,347 वर्ग मील) एरिया पर बाटे आ ई मुख्य रूप से समशीतोष्ण जलवायु वाला आ भूमध्य सागरीय जलवायु इलाका हवे। इहाँ के जनसंख्या लगभग 61 बा आ एह हिसाब से ई यूरोपियन यूनियन में चउथा आ दक्खिनी यूरोप में सभसे ढेर जनसंख्या वाला देस बाटे।

## भूगोल

इटली के लोकेशन दक्खिनी यूरोप में बा, 35° से 47° N अक्षांस आ 6° से 19° E देशांतर के बिचा में ई देस बिस्तार लिहले बा। इटली के उत्तर में एकर सीमा फ्रांस, स्विट्जरलैंड, ऑस्ट्रिया आ स्लोवेनिया से मिले ला आ ई सीमा मोटामोटी रूप से आल्प्स परबत के जलबिभाजक के सहारे बाटे, पहाड़ी इलाका के घेरा में इहाँ के पो घाटी आ वेनेसियाई मैदान बाटे। एकरा दक्खिन में ई पूरा प्रायदीपी भाग हवे जेकरा के इटैलियन प्रायदीप कहले जाला आ भूमध्य सागर में दू गो बड़हन दीप बाड़ें सिसिली आ सार्डीनिया। इनहन के अलावे अउरी कई गो छोटहन दीप भी बाड़ें। संप्रभु राज्य सैन मरीनो आ वेटिकन सिटी दुनों इटली देस के एन्क्लेव हवें, मने कि एह देसन के चारो ओर इटली के सीमा बा। कैंपियोने दि'इटालिया नाँव के एन्क्लेव, जे इटली के हिस्सा हवे, स्विट्जरलैंड के भीतर बा।

## संदर्भ
# मौत

एगो मुर्दा चिरई
**मउअत** भा **मौत** (हिंदी: *मृत्यु*, अंग्रेजी: *Death*) एगो जीवधारी के जिंदा रखे वाला सगरी क्रिया सभ के रुक गइले के स्थिति हवे। जीवबिग्यानी हिसाब से अइसन सगरी जीवीय क्रिया सभ जे कवनो जीवधारी के जिंदा रखें लीं, कौनों कारण बस अगर रुक जायँ तब ऊ जीवधारी मू जाला। बुढ़ापा (उमिर बढ़ के पूरा हो गइल), दुसरा शिकारी जीव के शिकार बन गइल, पोषण के कमी, बेमारी, आत्महत्या, हत्या, भुखमरी, शरीर में पानी के कमी, एक्सीडेंट या फिर घातक चोट के बाद ट्रामा नियर बिबिध कारण से मौत हो सके ला। मू जाए के बाद जीवधारी के शरीर कुछ समय के बाद खराब होखे आ सरे सुरू हो जाला आ अंत में नष्ट हो जाला।

मौत, या आमतौर पर आदमी सभ के मौत, एगो दुःखद चीज के रूप में देखल जाला। अइसन स्थिति, मानवी लगाव के कारण होले। एही वजह से, मनुष्य भा अन्य कई सामाजिक आ भावनाप्रधान जीव सभ में ई खाली भर एगो जीवबैज्ञानिक घटना भर ना होला बलुक एकर भावनात्मक आ सामाजिक पहलू भी महत्व के चीज बा। मौत के भय, डिप्रेसन, दुःख, भावनात्मक दर्द, करुना, दया नियर कई मनोबिग्यानी आ भावना संबंधी चीज मौत से जुड़ल बा। मौत के डर, अकेले कई तरह के चीज खाती जिम्मेदार कारण मानल जाला, कहीं-कहीं ई जीव के सर्वाइवल तक खाती महत्व के चीज मानल जाला।

कई गो संस्कृति सभ में मौत के बाद दोबारा जनम लेवे, यानी पुनर्जनम के मान्यता भी चलनसार बा। मनुष्य के मौत के बाद ओकरे अंतिम क्रियाकरम के भी अलग-अलग जगह अलग-अलग तरीका बा।

## संदर्भ
# संसाधन क्षय

**संसाधन क्षय** भा **रिसोर्स डिप्लीशन** (अंग्रेजी: *resource depletion*) तब होखेला जब कवनो प्राकृतिक संसाधन, ओकरा दोबारा बन के तैयार होखे से बेसी तेजी में इस्तेमाल कइल जाय। संसाधन के कीमत एह बात पर निर्भर करे ला कि ऊ प्रकृति में कतना उपलब्ध बा आ निकाले में कतना खर्चा लागेला; सप्लाई–डिमांड के हिसाब से जेतना चीज दुर्लभ होखेला, उहे जादे कीमती बन जाला। रिसोर्स डिप्लीशन कई रूप में देखे के मिलेला—जइसे वेटलैंड आ इकोसिस्टम के बिगड़ल, मिट्टी कटान, भूजल (एक्विफर) घटल, आ मछरी के जरूरत से जादे पकड़ लीहल; जंगली जीव के संख्या तेजी से घटेला त ओहके *डिफॉनैशन* कहल जाला। आज खपत के जे गति बा, ओह हिसाब से भविष्य में मानव समाज पर का असर पड़ी आ कवन–कवन संसाधन कब पूरा खत्म हो सकेला—एह पर अभी तक रिसर्च आ बहस दुनु चल रहल बा।
# पूस

* चइत
* बइसाख
* जेठ
* असाढ़
* सावन
* भादो
* कुआर
* कातिक
* अगहन
* पूस
* माघ
* फागुन

**पूस** (पौष) हिंदू कलेंडर के एक ठो महीना बा।

काशी क्षेत्र में प्रचलन में बिक्रम संवत के अनुसार पूस साल के दसवाँ महीना होला। अंग्रेजी (ग्रेगोरियन कैलेंडर) के हिसाब से एह महीना के सुरुआत कौनों फिक्स डेट के ना पड़ेला बलुक खसकत रहेला। आमतौर पर ई दिसंबर/जनवरी के महीना में पड़े ला।

भारतीय राष्ट्रीय पंचांग, जेवन सुरुज आधारित होला, में पूस दसवाँ महीना हवे आ ग्रेगोरियन कैलेंडर के 22 दिसंबर से एकर सुरुआत होले। नेपाल में प्रयुक्त कैलेंडर के हिसाब से ई साल के नउवाँ महीना हवे। बंगाली कैलेंडर में भी ई नउवाँ महीना होला।

## संदर्भ
# बनस्पति

**बनस्पति** या **वनस्पति** (*Vegetation*) पृथिवी के धरातल पर पावल जाए वाला पेड़-पौधा घास वगैरह के सामूहिक रूप के कहल जाला। ई एक ठो जनरल शब्द हवे जेवना में कौनों बर्गीकरन कइले बिना सगरी हरियाली के समाहित कर लिहल जाला।

बनस्पति के अध्ययन करे वाला बिग्यान वनस्पति विज्ञान बाटे।

## प्रकार

बायोम
  टुंड्रा  टैगा  समशीतोष्ण चौड़ी पत्ती आ मेरवन बन  समशीतोष्ण घास के मैदान  उपोष्ण कटिबंधी नम बन

|  |  |
| --- | --- |
|   भूमध्यसागरीय
  मानसूनी बन
  रेगिस्तान
  काँटेदार झाड़ी
  स्टेपी
  रेगिस्तान के उपक्षेत्र
 |   सवाना
  पेड़दार सवाना
  उष्णकटिबंधीय सूखा चौड़ी पत्ती बन
  उष्णकटिबंधीय वर्षा बन
  अल्पाइन टुंड्रा
  परबतीय बन
 |

## इहो देखल जाय

* वनस्पति विज्ञान
* बायोम
* इकोसिस्टम

## संदर्भ
# ग्रेगरियन कैलेंडर

Christopher Clavius (1538-1612), जे एह सुधार के मुख्य करता-धर्ता रहलें
Pope Gregory XIII सतरहवीं सदी के एगो नक्काशी में बनल चित्र
**ग्रेगरियन कैलेंडर** (*Gregorian calendar*), जौना के **अंग्रेजी कैलेंडरपच्छिमी कैलेंडर** या **ईसाई कैलेंडर** भी कहल जाला, दुनिया में सभसे ढेर इस्तेमाल होखे वाला civil calendar बाटे। एकर नाँव पोप ग्रेगरी तेरहवाँ (Pope Gregory XIII) की नाँव पर बाटे जे एकरा के 1582 ईसवी में लागू कइलें।

ई कैलेंडर 1582 में जूलियन कलेंडर (Julian calendar) में सुधार कइ के बनावल गइल।

## इहो देखल जाय

* पंचांग
* हिंदू पतरा

महीना]]
# चनरगरहन

Totality during the lunar eclipse of 21 January 2019. Direct sunlight is being blocked by the Earth, and the only light reaching it is sunlight refracted by Earth's atmosphere, producing a reddish color.
**चनरगरहन** (संस्कृत: चंद्रग्रहण; अंग्रेजी: Lunar eclipse) एक तरह के गरहन हवे जे चंद्रमा, पृथिवी आ सुरुज के एक सिधाई में आवे पर आ पृथिवी के छाहीं में चंद्रमा के आ जाए पर लागे ला। अइसन पुर्नवासी के दिन होला, हालाँकि हर पुर्नवासी के गरहन ना लागे ला। कवना पुर्नवासी के चंद्रगरहन लागी ई निर्भर करे ला कि चंद्रमा के नोड सभ के स्थिति का बा, इनहने के भारतीय ज्योतिष में राहु-केतु के रूप में चिन्हित कइल जाला।

जब चंद्रमा पूरा तरीका से पृथिवी के मुख्य छाहीं - अंब्रा, के अंदर आ जाला तब पूरा चनरगरहन लागे ला, यानी कुछ देर खाती चंद्रमा पूरा तरीका से पृथिवी के छाहीं से तोपा जाला। एहू दसा में चंद्रमा पूरा गायब भा करिया ना हो जाला बलुक पृथिवी के वायुमंडल से छितरा के जाए वाली कुछ रोशनी चंद्रमा के सतह पर पड़े ले, एकरे कारण चंद्रमा लाल रंग के लउके ला। एही कारण यूरोपीय देसन में एकरा के रेड मून या *ब्लड मून* भी कहल जाला।

31 जनवरी 2018 के रात में पूरा चंद्रग्रहण लागल एह दिन सुपरमून, ब्लू मून आ रेड मून, तीनों घटना एकही रात में देखे के मिलल। 19 नवंबर 2021 के लागे वाला गरहन 580 साल में सभसे लमहर समय के गरहन होखी आ एह तरीका से ई एह सदी के सभसे लमहर गरहन होखी।

## इहो देखल जाय

* गरहन
* सुरुज गरहन
* रेड मून
* ब्लू मून
* सुपरमून
* पृथिवी के छाहीं

## संदर्भ
# चांग'ई 5

चांग'ई 5|  |
|  |
| मिशन प्रकार | नमूना ले के लवटे वाला मिशन |
| आपरेटर | CNSA |
|  |
|  |
| अंतरिक्षबिमान लच्छन |
| लांच द्रब्यमान | 8200किग्रा |
|  |
|  |
| मिशन सुरुआत |
| लांच तारीख | 2019 |
| राकेट | चांग झेंग 5 |
| लांच के जगह | वेन्चिंग |
|  |
|  |
| ऑर्बिटल पैरामीटर |
| रिफरेंस सिस्टम | सेलेनोसेंट्रिक |
|  |
|  |
| **Invalid value for parameter "type"** |
| **Invalid parameter** | 2018 |
| **Invalid value for parameter "type"** |
| **Invalid parameter** | 2018 |
| Sample mass | 2किग्रा |
|  |
| **चीनी चंद्रमा खोज प्रोग्राम**← चांग'ई 5-टी1चांग'ई 4 → |

**चांग'ई 5** (अंग्रेजी: Chang'e 5; चीनी: 嫦娥五号; पिनयिन: *Cháng'é wǔhào*) एगो चीनी चंद्रमा खोजी मिशन बा जेह में मानवरहित अंतरिक्षबिमान चंद्रमा के सतह पर उतारे के योजना बा। प्रोजेक्ट पर वर्तमान में कामकाज चालू बा आ साल 2018 में एकरे लांच के उमेद बा। पहिले एकरा के 2017 के अंत में लांच करे के योजना रहल बाकी अब ई टार दिहल गइल बा। चांग'ई 5 चीन देस के पहिला अइसन चंद्रमा मिशन बा जे चंद्रमा से कुछ नमूना उठा के वापिस धरती पर ले आई। उमेद कइल जा रहल बा की कम से कम 2 किलो वजन के माटी आ चट्टान उहाँ से ई ले के लवटी। अपना से पहिले के मिशन सभ के नियर एहू मिशन के नाँव चीनी देवी चांग'ई के नाँव पर रखल गइल बा जे उहाँ चंद्रमा के देवी रूप मानल जाली। ई लूना 24, जवन की 1976 में छोड़ल गइल रहे, के बाद से अबतक ले के पहिला नमूना ले के लवटे वाला मिशन होखी।

ईहो खबर बा की ई अंतरिक्षबिमान चंद्रमा के ओह तरफ के सतह पर उतरी जवन की पृथिवी से देखलाई ना परे ला।

## संदर्भ
# मोजाम्बिक

| मोजाम्बीक रिपब्लिक * *República de Moçambique*  (पुर्तगाली)
 |
| --- |
|
झंडा

राजचीन्हा

 |
| **राष्ट्रगान:Pátria Amada*  (पुर्तगाली) "Beloved Homeland"  |
|  मोजाम्बिक के लोकेशन (dark blue)the African Union (light blue) में |
| राजधानी आ सभसे बड़ शहर | मापुतो ﻿ / ﻿ |
| ऑफिशियल भाषा | पुर्तगाली |
| रकबा |
| • कुल | 801,590 किमी2 (309,500 वर्ग मील) (35th) |
| • जल (%) | 2.2 |
| जनसंख्या |
| • 2016 अनुमान | 28,829,476 (50th) |
| • 2007 जनगणना | 21,397,000 (52nd) |
| • Density | 28.7/किमी2 (74.3/वर्ग मील) (178th) |
| जीडीपी (पीपीपी) | 2017 अनुमान |
| • कुल | $37.386 billion |
| • प्रति ब्यक्ति | $1,265 |
| जीडीपी (नॉमिनल) | 2017 अनुमान |
| • कुल | $12.345 billion |
| • Per capita | $417 |
| गिनी (2008) | 45.7 medium |
| एचडीआइ (2015) |  0.418 low · 181st |
| करेंसी | Mozambican metical (MZN) |
| टाइम जोन | CAT (यूटीसी+2) |
| ड्राइविंग | left |
| कालिंग कोड | +258 |
| इंटरनेट टीएलडी | .mz |
| **वेबसाइट** www.mozambique.co.mz |
| 1. Makhuwa, Tsonga, Lomwe, Sena and others.
 |
| Estimates for this country explicitly take into account the effects of excess mortality due to AIDS; this can result in lower life expectancy, higher infant mortality and death rates, lower population and growth rates, and changes in the distribution of population by age and sex than would otherwise be expected. |

**मोजाम्बिक** अफ़्रीका महादीप में एगो देस बा। एकर राजधानी मापुतो हवे। ई देस अफिरका के पूरबी किनारे पर बा आ एकर पूरबी सीमा हिन्द महासागर के किनारा के रूप में बाटे।

## संदर्भ
# कैश मेमोरी

**कैश मेमोरी** या **सीपीयू कैश** एक तरह के हार्डवेयर कैश होला जे सीपीयू (सेंट्रल प्रोसेसिंग यूनिट) द्वारा इस्तमाल कइल जाला जवना से कि डेटा ले चहुँपे में औसत लागत (समय के रूप में भा एनर्जी के रूप में) के बचत कइल जा सके। सिस्टम के जब कवनों काम करे के होला आ ओह काम के करे खातिर जवना डेटा के जरूरत पड़े ला एह जरूरत के डेटा अनुरोध कहल जाला। डेटा अनुरोध पैदा होखे पर सीपीयू सभसे पहिले कैश मेमोरी में खोजे ला आ अगर ओहिजे ओकरा के जरूरी डेटा मिल जाला तब बाकी कहीं ना देखे ला आ उहँवे से डेटा रीड क के काम पूरा क देला। ज्यादातर सीपीयू सभ में बाकी मेन मेमोरी से आजाद रूप में अलगा से कैश मेमोरी होले जवन कई लेवल (हेरार्की) में ब्यवस्थित होले (एल1, एल2, वगैरह)।

## इहो देखल जाय

* वेब कैश

## संदर्भ
# बाँस

**बाँस** साल भर हरियर रहे वाला सदबहार घास के एगो परजात हटे। ई बहुते लाम आ गोल होला आ बीचे में फोंफर होला। ई दुनिया के सभ से हाली उगे वाला गाँछ मे से एगो बाटे। बाँस के कवनो कवनो परजाती तऽ दिन भ मे तीन फीट बढ़ि जाला।
# ओस्लो

| Oslo |
| --- |
| राजधानी शहर |
| Oslo |
| Coordinates: ﻿ / ﻿ |
| देश |  नार्वे |
| अस्थापना | 1048 |
| Area |
|  • राजधानी शहर | 480 किमी2 (190 बर्ग मील) |
|  • Land | 454.20 किमी2 (175.37 बर्ग मील) |
|  • Water | 26.64 किमी2 (10.29 बर्ग मील) |
| Population (30 सितंबर 2021) |
|  • राजधानी शहर | 698,660  |
|  • Urban | 1,036,059 |
|  • Metro | 1,588,457 |
| Website | www.oslo.kommune.no |

**ओस्लो** (*Oslo*) उत्तरी यूरोप में नार्वे देस के राजधानी आ एह देस के सभसे बड़ शहर बा। एही नाँव के काउंटी आ म्युनिसिपल एरिया भी हवे जेकर ई मुख्य केंद्र हऽ। ओस्लो म्युनिसिपलटी (नगर निगम) के कुल आबादी 6,98,660 (2021 के एस्टीमेट) बा जबकि पूरा मेट्रो सिटी के जनसंख्या 2010 के जनगणना में 17.1 लाख रहल।

ई नार्वे देस के आर्थिक आ प्रशासनिक राजधानी हवे। इहाँ के सभसे प्रमुख व्यापारिक बानिज्यिक शहर हऽ आ एकरा के बैस्विक शहर (ग्लोबल सिटी) के दर्जा भी दिहल जाला। अपना बिबिधता आ बैस्विकता के कारन एकरा के बीटा बैस्विक शहर (Beta World City) भी मानल जाला।

ई यूरोप के कुछ सभसे बेहतर रहे लायक बड़ शहरन में गिनल जाला। 2000 के दशक के शुरुआत में एकर आबादी तेजी से बढ़त दर्ज कइल गइल।

## संदर्भ
# लूना 25

लूना 25 के लैंडर के काल्पनिक मॉडल
**लूना 25** रूसी अंतरिक्ष रिसर्च संस्था रोस्कोस्मोस के चंद्रमा पर उतरे वाला मिशन हवे। ई चंद्रमा के दक्खिनी ध्रुव के लगे गड़हा बोगुस्लाव्स्की पर उतरी। सुरुआत में एकर नाँव लूना-ग्लोब लैंडर रखल गइल रहल जेकरा के बाद में बदल के लूना 25 रखल गइल जौना से कि 1970 के दशक से सोवियत लूना प्रोग्राम के निरंतरता पर जोर दिहल जा सके, हालाँकि ई अबहिन ले ओही चीज के हिस्सा बाटे जेकरा के एक समय में लूना-ग्लोब चंद्र खोज प्रोग्राम के रूप में कांसेप्ट बनावल गइल रहे। ई पहिला चंद्रमा के जांच हवे जे रूसी अंतरिक्ष एजेंसी रोस्कोस्मोस चंद्रमा पर भेजले बिया (सोवियत संघ द्वारा भेजल गइल जांच के बावजूद) आ ई चंद्रमा के दक्खिन ध्रुव पर उतरे वाला अबतक ले के पहिला खोजी मिशन हो सके वाला रहल काहें से कि ई भारतीय मिशन चंद्रयान-3 से बाद में लांच होखला के बावजूद ओकरा ले पहिले चंद्रमा पर चहुँप गइल रहे, हालाँकि ई चंद्रमा पर सफल तरीका से लैंड ना क पवलस आ क्रैश भ गइल।

## इहो देखल जाय

* चंद्रयान-3

## संदर्भ
# भिरगू बाबा

**भिरगू बाबा** चाहे **भृगु मुनि** बहुत प्रसिद्द ऋषि रहलें। उहाँ के ब्रह्मा जी क मानस पुत्र मानल जाला। भिरगू बाबा प्रसिद्द पुस्तक भृगु संहिता क रचना कइलें। बलिया की लगे उहाँ क आश्रम रहे जहाँ आजकाल भिरगू बाबा क कुटी बाटे। इहवाँ प्रसिद्द ददरी मेला लागेला जवन विश्व क सबसे बड़हन पशु मेला हवे।
# सेवर्न नदी

|  |
| --- |
| सेवर्न नदी |
| River |
| The Severn at Shrewsbury from Shrewsbury Castle. |
| देस | यूनाइटेड किंगडम, (वेल्स, इंग्लैंड) |
| प्रदेश/क्षेत्र | Mid Wales, West Midlands, South West |
| Counties | Powys, Shropshire, Worcestershire, Gloucestershire |
|  |
| **सहायिका** |
|  - बायें से | Vyrnwy, Tern, Stour, Warwickshire Avon, Bristol Avon |
|  - दहिने से | Teme, Leadon, Wye |
| शहर | Shrewsbury, Worcester, Gloucester, Bristol |
| लैंडमार्क | Ironbridge Gorge, Severn Valley, Severn bore, Severn crossing |
|  |
|  |
| उदगम |  |
|  - लोकेशन | Plynlimon, Ceredigion, Wales |
|  - ऊँचाई | 610 मी (2,001 फीट) |
|  - निर्देशांक | ﻿ / ﻿ |
| मुहाना | Severn Estuary |
|  - लोकेशन | Bristol Channel, United Kingdom |
|  - ऊँचाई | 0 मी (0 फीट) |
|  |
| लंबाई | 354 किमी (220 मील) |
| थाला | 11,420 किमी2 (4,409 वर्ग मील) |
| जलनिकास | for Bewdley, Worcs. SO 7815 7622 |
|  - औसत | 61.17 m3/s (2,160 cu ft/s)  |
|  - अधिकतम | 533.48 m3/s (18,840 cu ft/s) *max recorded on 1947-03-21* |
| **Discharge elsewhere (average)** |
|  - Apperley, Glos. | 107 m3/s (3,779 cu ft/s) |
|  - Montford, Shrops. | 43.46 m3/s (1,535 cu ft/s)  |
|  |
| सहायिका नदी आ आसपास के आबादी |

**सेवर्न नदी** (*River Severn*) यूनाइटेड किंगडम के वेल्श आ इंग्लैंड में बहे वाली नदी हवे। लगभग 220 मील (354 किमी) लंबाई वाली ई नदी आमतौर पर यूनाइटेड किंगडम के सभसे लमहर नदी मानल जाले

नदी ग्लूशेस्टरशायर के अपर्ली में समुंद्र में गिरे ले आ एकर औसत बहाव इहाँ 107 m3/s (3,800 cu ft/s) होला; एह हिसाब से ई यूके के बाकी नदी सभ के तुलना में बहुते बड़हन बाटे।

## संदर्भ
# विलियम वर्ड्स्वर्थ

| विलियम वर्ड्स्वर्थ |
| --- |
| *विलियम वर्ड्स्वर्थ के पोर्ट्रेट* बी. आर. हैडेन के बनावल(नेशनल पोर्ट्रेट गैलरी, लंदन) |
| जनम | William Wordsworth (1770-04-07)7 अप्रैल 1770 कॉकरमाउथ, कंबरलैंड, इंग्लैंड |
| निधन | 23 अप्रैल 1850(1850-04-23) (उमिर 80) राइडल, कंबरलैंड, इंग्लैंड |
| पेशा | कवि |
| महतारी संस्था | सेंट जॉन्स कॉलेज, कैंब्रिज |
| साहित्यिक आंदोलन | रोमांटिक कबिता |
| प्रमुख रचना | *लिरिकल बैलड्स*, *पोएम्स, इन टू वोल्यूम्स*, *दि एक्सकर्सन*, *दि प्रील्यूड*, *आइ वांडर्ड एज अ लोनली क्लाउड* |

**विलियम वर्ड्स्वर्थ** (William Wordsworth; 7 अप्रैल 1770 — 23 अप्रैल 1850) एक ठो अंगरेज कबी रहलें। इंग्लैंड में आ अंग्रेजी साहित्य में रोमांटिक कबिता के प्रमुख कबी लोग में इनके गिनती होला आ इनहीं के साथै मिल के सैमुअल टेलर कूलरिज, संजुक्त रूप से, *लिरिकल बैलड्स* (1798) छपववलें आ रोमांटिक जुग के सुरुआत भइल।

वर्ड्स्वर्थ के मास्टरपीस रचना *दि प्रील्यूड* मानल जाले, ई एगो आधा-आत्मकथानुमा कबिता हवे जे इनके सुरुआती जिनगी पर आधारित हवे, जेकरा के ई कई बेर सुधरलें आ बिस्तार दिहलें। ई कबिता इनके निधन के बाद छपल आ नाँव धराइल, एकरे पहिले एकरा के आमतौर प "दि पोएम ऑफ कूलरिज" के नाँव से जानल जाय। साल 1843 से ले के 23 अप्रैल 1850 के प्लूरिसी से निधन होखे तक ले, कूलरिज ब्रिटेन के पोएट लॉरिएट रहलें।

## संदर्भ

## बाहरी कड़ी

* Works by विलियम वर्ड्स्वर्थ at Project Gutenberg
* Works by or about विलियम वर्ड्स्वर्थ at Internet Archive
* Works by विलियम वर्ड्स्वर्थ at LibriVox (public domain audiobooks)
* Biography and Works
* The Wordsworth Trust
# 21 फरवरी

|  |  |  |
| --- | --- | --- |
| << | **फरवरी** | >> |
| अत | सोम | मंग | बुध | बिफे | शुक | शनि |
| 1 | 2 | 3 | 4 | 5 | 6 | 7 |
| 8 | 9 | 10 | 11 | 12 | 13 | 14 |
| 15 | 16 | 17 | 18 | 19 | 20 | 21 |
| 22 | 23 | 24 | 25 | 26 | 27 | 28 |
| **2026** |

|  |
| --- |
| **21 फरवरी** पछिला कुछ बरिस में |
|   2026 (शनिच्चर) |
|   2025 (शुक) |

**21 फरवरी** अंग्रेजी की ग्रेगरियन कैलेंडर में साल के 52वाँ दिन बाटे । साल के खतम होखे में अबहिन 314 दिन बचल बाटें (315 दिन अधिबरिस सभ में)।

## घटना

## जनम

* **1894 - शांति स्वरूप भटनागर-** जानल मानल भारतीय वैज्ञानिक
* 1896 -**सूर्यकान्त त्रिपाठी 'निराला'-** आधुनिक हिंदी साहित्य के प्रमुख लेखक रहलें।

## निधन

## तिहुआर, छुट्टी अउरी खास महत्व

* अंतर्राष्ट्रीय महतारी भासा दिवस
# हिंद महासागर

**हिंद महासागर** बिस्व क तीसरा सबसे बड़हन महासागर ह जे लगभग 70,560,000 किमी2 (7.595×1014 वर्ग फु) क्षेत्रफल पर बिस्तार लिहले बा आ धरती के पूरा पानी वाली सतह के लगभग 20% हिस्सा कभर करे ला। एकरे पच्छिम ओर अफ्रीका, उत्तर ओर एशिया आ पूरुब ओर ऑस्ट्रेलिया महादीप बाड़ें आ दक्खिन में दक्खिनी महासागर, या फिर अगर ओकरा के अलगा से महासागर महासागर न मानल जाय, तब अंटार्कटिका महादीप बाटे। एकर नाँव भारत के नाँव (हिंद) के नाँव पर रखल गइल हवे आ अइसन एकलौता महासागर बा जेकर नाँव कौनों देस के नाँव प रखल गइल होखे। अरब सागर आ बंगाल क खाड़ी एही हिंद महासागरे क हिस्सा हउवें।

## भूबिज्ञान

गहिराईमाप देखावत चित्र
हिंद महासागर दुनिया के बाकी महासागर सभ के तुलना में सभसे नाया हवे। एह महासागर में एक्टिव महासागरी कटक (रिज) बाड़ें जिनहन के सहारे प्लेट सभ के सरकाव होखे ला। रोडरिगीस ट्रिपल प्वाइंट आ बिचला भारतीय रिज, कास्बर्ग रिज वगैरह एह में प्रमुख बाड़ीं। अफिरकी प्लेट आ इंडो-ऑस्ट्रेलियाई प्लेट एक दुसरे से फरका हटे लीं तहाँ कास्बर्ग रिज हवे; दक्खिन-पच्छिमी इंडियन रिज के सहारे अफिरकी प्लेट आ अंटार्कटिका प्लेट के बिलगाव होला आ बिचली रिज अरब सागर से हो के लाल सागर ले आ आगे भूमध्य सागर तक ले चल जाले।

## किनारे के देस आ राज्यक्षेत्र

महादीप सभ के बाहरी किनारा पर कई ठे छोटहन दीप पावल जालें। पूरा तरीका से समुंद्र से घेराइल, दीपीय देस, भी एह महासागर में बाड़ें। लगभग घड़ी के सुई के दिसा में गिनावल जाय तब राज्य (देस) आ राज्यक्षेत्र (टेरिटरी) सभ के बिबरन नीचे बा:

**अफिरका दक्षिण अफ्रीका
* Mozambique
* Madagascar
* *फ्रांसीसी दक्खिनी आ अंटार्कटिक जमीन* (FRA)
* फ्रांस (मायोट्टे आ रियूनियन)
* मॉरिशस
* कोमोरोस
* तंज़ानिया
* Seychelles
* Kenya
* Somalia
* जिबूती
* इरीट्रिया
* Sudan
* मिस्र

**एशिया Israel
* जॉर्डन
* Saudi Arabia
* Yemen
* Oman
* यूनाइटेड अरब अमीरात
* क़तर
* बहरीन
* कुवैत
* Iraq
* ईरान
* पाकिस्तान
* भारत
* मालदीव
* *British Indian Ocean Territory*
* श्रीलंका
* बांग्लादेश
* म्यांमार
* थाईलैण्ड
* मलेशिया
* सिंगापुर
* इंडोनेशिया
* *कोकोस (कीलिंग) दीप* (AUS)
* *क्रिसमस दीप* (AUS)
* Timor-Leste

**ऑस्ट्रेलेशिया *एशमूर आ कार्टियर दीप* (AUS)
* इंडोनेशिया
* ऑस्ट्रेलिया

**दक्खिनी हिंद महासागर *हर्ड दीप आ मैकडोनाल्ड दीप* (AUS)
* *फ्रांसीसी दक्खिनी आ अंटार्कटिक जमीन* (FRA)
* *प्रिंस एडवर्ड दीप* (RSA)
# उत्तर कोरिया

| डेमोक्रेटिक पीपल्स रिपब्लिक ऑफ कोरिया |
| --- |
|
झंडा

राजचीन्हा

 |
| गहिरा हरियर रंग से उत्तर कोरिया शासित इलाका |
| इस्टेटस | संप्रभु राज्य |
| राजधानी आ सभसे बड़ शहर | प्योंगयांग ﻿ / ﻿ |
| सरकार | एकवादी सिंगल-पार्टी राज्य (*बैधानिक*); डिक्टेटरशिप (*बेहवार में*) |
|  |
| • सुप्रीम लीडर  | किम जोंग-उन |
|  |
| बिधायिका | सुप्रीम पीपल्स असेंबली |
| रकबा |
| • कुल | 120,540 किमी2 (46,540 वर्ग मील) (97वाँ) |
| • जल (%) | 4.87 |
| जनसंख्या |
| • 2016 अनुमान | 25,368,620 (48वाँ) |
| • 2008 जनगणना | 24,052,231 |
| • Density | 198.3/किमी2 (513.6/वर्ग मील) (63वाँ) |
| जीडीपी (पीपीपी) | 2014 अनुमान |
| • कुल | $40 बिलियन |
| • प्रति ब्यक्ति | $1,800 |
| करेंसी | उत्तर कोरियाई वोन (₩) |
| टाइम जोन | प्योंगयांग टाइम (यूटीसी+8:30) |
| ड्राइविंग | दाहिने |
| कालिंग कोड | +850 |
| इंटरनेट टीएलडी | .kp |

**उत्तर कोरिया** पूरब एशिया में एगो देश बाटे। एकर राजधानी आ सभसे बड़हन शहर प्योंगयांग हऽ। एह देस के जमीनी सीमा यालू आ त्युमेन नदिन के सहारे चीन के साथे बने ला आ सीमा के कुछ हिस्सा रूस के साथे सटल बा। 'कोरियाई गैर-सैन्य क्षेत्र' एकरा के दक्खिन कोरिया से अलग करे ला।

एतिहासिक रूप से कोरिया के जापान 1910 में जीत लिहले रहे आ दुसरा बिस्व जुद्ध के खतम भइला पर जापान के समर्पण के बाद कोरिया के दू हिस्सा में बाँट दिहल गइल। उत्तरी हिस्सा सोवियत युनियन के प्रभाव में रहल आ दक्खिनी कोरिया अमेरिका के। फिर से दुनों के एकीकरण के बार्ता बिफल भइला के बाद 1948 में दू गो अलग-अलग सरकार बनल: उत्तर में डेमोक्रेटिक पीपल्स रिपब्लिक ऑफ कोरिया आ दक्खिन में रिपब्लिक ऑफ कोरिया।

## इहो देखल जाय

* उत्तर कोरिया-दक्खिन कोरिया संबंध

## संदर्भ